ประกาศคณะกรรมการวิชาชีพสาขาการแพทย์แผนจีนเรื่องหลักเกณฑ์การรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขาการแพทย์แผนจีนพ.ศ. ๒๕๖๑ อาศัยอำนาจตามความในมาตรา ๒๓ (๕) และ (๑๑) แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๓๓ (๗)แห่งพระราชบัญญัติการประกอบโรคศิลปะ พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการประกอบโรคศิลปะ(ฉบับที่ ๔) พ.ศ. ๒๕๕๖ คณะกรรมการวิชาชีพสาขาการแพทย์แผนจีน จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการวิชาชีพสาขาการแพทย์แผนจีน เรื่อง หลักเกณฑ์การรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขาการแพทย์แผนจีน พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศคณะกรรมการวิชาชีพสาขาการแพทย์แผนจีนฉบับที่ ๑/๒๕๕๔ เรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขาการแพทย์แผนจีนพ.ศ. ๒๕๕๔(๒) ประกาศคณะกรรมการวิชาชีพสาขาการแพทย์แผนจีนฉบับที่ ๒/๒๕๕๔ เรื่อง เกณฑ์มาตรฐานการรับรองสถาบันการศึกษาที่จัดการเรียนการสอนหลักสูตรปริญญาหรือประกาศนียบัตรเทียบเท่าปริญญาสาขาการแพทย์แผนจีนพ.ศ. ๒๕๕๔ข้อ ๔ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนในประเทศไทยที่ได้รับอนุญาตให้จัดตั้งตามกฎหมายและผลิตบัณฑิตปริญญาหรือประกาศนียบัตรเทียบเท่าปริญญา สาขาการแพทย์แผนจีนส่วนราชการ หมายถึง หน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายถึงคณะกรรมการวิชาชีพสาขาการแพทย์แผนจีนหมวด๑การรับรองสถาบันการศึกษา ข้อ ๕ สถาบันการศึกษาที่ประสงค์จะขอรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้ข้อ ๖ การขอรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพกระทรวงสาธารณสุขสำหรับสถาบันการศึกษาของเอกชนให้ผู้รับใบอนุญาต ผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพ กระทรวงสาธารณสุขคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๗ ให้สถาบันการศึกษายื่นคำขอการรับรองสถาบันการศึกษาพร้อมแบบประเมินตนเองตามแบบที่กำหนดท้ายประกาศนี้ ณสำนักสถานพยาบาลและการประกอบโรคศิลปะ กรมสนับสนุนบริการสุขภาพ กระทรวงสาธารณสุขข้อ ๘ ให้คณะกรรมการวิชาชีพแต่งตั้งคณะอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาที่จัดการเรียนการสอนหลักสูตรการแพทย์แผนจีนควรประกอบด้วยผู้แทนคณะกรรมการวิชาชีพผู้แทนคณะอนุกรรมการวิชาชีพสาขาการแพทย์แผนจีนด้านพัฒนาวิชาการและมาตรฐานวิชาชีพผู้แทนคณะอนุกรรมการวิชาชีพสาขาการแพทย์แผนจีนด้านการพิจารณาขึ้นทะเบียนและจัดสอบความรู้ผู้แทนคณะอนุกรรมการวิชาชีพสาขาการแพทย์แผนจีนด้านกฎหมายและจรรยาบรรณวิชาชีพและผู้แทนสำนักสถานพยาบาลและการประกอบโรคศิลปะ และผู้ทรงคุณวุฒิอื่นโดยให้ผู้แทนสำนักสถานพยาบาลและการประกอบโรคศิลปะเป็นอนุกรรมการวิชาชีพและเลขานุการทั้งนี้ ให้ประธานกรรมการวิชาชีพเป็นผู้เลือกประธานอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาที่จัดการเรียนการสอนหลักสูตรการแพทย์แผนจีนข้อ ๙ ให้คณะอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาที่จัดการเรียนการสอนหลักสูตรการแพทย์แผนจีนดำเนินการตรวจประเมินและให้คำแนะนำในการพัฒนาสถาบันการศึกษาพร้อมเสนอความเห็นต่อคณะกรรมการวิชาชีพให้แล้วเสร็จภายใน๑๘๐ วัน นับแต่วันที่ได้รับคำขอรับการประเมินจากสถาบันการศึกษาข้อ ๑๐ ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่น ค่าเบี้ยเลี้ยง ค่าเดินทางและค่าที่พักของคณะอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาที่จัดการเรียนการสอนหลักสูตรการแพทย์แผนจีนตามที่จ่ายจริงแต่ไม่สูงกว่าอัตราที่ทางราชการกำหนดหมวด๒เกณฑ์การรับรองสถาบันการศึกษา ข้อ ๑๑ สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์มาตรฐานการรับรองสถาบันการศึกษาที่จัดการเรียนการสอนสาขาแพทย์แผนจีนตามที่แนบท้ายประกาศนี้ข้อ ๑๒ คณะกรรมการวิชาชีพต้องออกหนังสือการรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ ๕ปีนับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือรับรองสถาบันการศึกษาให้เป็นไปตามแบบที่กำหนดแนบท้ายประกาศนี้ข้อ ๑๓ หากผลการประเมินสถาบันการศึกษาของสถาบันการศึกษาใดไม่ผ่านตามเกณฑ์การประเมินสถาบันการศึกษาสถาบันการศึกษานั้นจะต้องทำการปรับปรุงแก้ไขให้เป็นไปตามเกณฑ์มาตรฐานการรับรองสถาบันการศึกษาที่คณะกรรมการวิชาชีพกำหนดให้แล้วเสร็จภายใน ๑๒๐ วันนับแต่วันที่ได้รับแจ้งผลการประเมินพร้อมแจ้งคณะอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาหากยังไม่ผ่านการประเมินตามกำหนดเวลาในวรรคหนึ่งหรือไม่ดำเนินการปรับปรุงแก้ไขให้แล้วเสร็จตามระยะเวลาที่กำหนดสถาบันการศึกษาต้องยื่นคำขอการรับรองสถาบันการศึกษาใหม่ พร้อมแบบประเมินตนเองเพื่อขอรับการประเมินการรับรองใหม่ข้อ ๑๔ สถาบันการศึกษาที่ครบกำหนดระยะเวลาการรับรอง๕ ปี จะต้องยื่นคำขอการรับรองสถาบันการศึกษาพร้อมแบบประเมินตนเองเพื่อขอรับการประเมินการรับรองสถาบันการศึกษาล่วงหน้าไม่น้อยกว่า ๑๘๐วันก่อนครบกำหนด ๕ ปีนับแต่วันที่ออกหนังสือรับรองสถาบันการศึกษาในกรณีที่สถาบันการศึกษายื่นคำขอมาแล้ว แต่คณะกรรมการวิชาชีพพิจารณายังไม่แล้วเสร็จภายในระยะเวลาที่กำหนดให้ถือว่า คณะกรรมการวิชาชีพให้การรับรองจนกว่าผลการพิจารณาจะเป็นอย่างอื่นข้อ ๑๕ หากสถาบันการศึกษาใดมีการปรับปรุงหลักสูตรของสถาบันการศึกษาสถาบันการศึกษานั้นจะต้องยื่นคำขอการรับรองสถาบันการศึกษาใหม่ทุกครั้งโดยจะต้องยื่นคำขอการรับรองสถาบันการศึกษาพร้อมแบบประเมินตนเองเพื่อขอรับการประเมินการรับรองสถาบันการศึกษาล่วงหน้าไม่น้อยกว่า๑๘๐ วันนับแต่วันที่มีการปรับปรุงหลักสูตรของสถาบันการศึกษาหมวด๓การติดตามคุณภาพการจัดการศึกษา ข้อ ๑๖ ให้คณะอนุกรรมการวิชาชีพสาขาการแพทย์แผนจีนด้านการประเมินเพื่อการรับรองสถาบันการศึกษาที่จัดการเรียนการสอนหลักสูตรการแพทย์แผนจีนติดตามและตรวจเยี่ยมผลการดำเนินการของสถาบันการศึกษาที่ผ่านการรับรองเพื่อให้เป็นไปตามเกณฑ์มาตรฐานการรับรองสถาบันการศึกษาข้อ ๑๗ หากคณะกรรมการวิชาชีพพบว่าสถาบันการศึกษาใดมีการบริหารหลักสูตรไม่เป็นไปตามเกณฑ์มาตรฐานการรับรองสถาบันการศึกษาให้แจ้งให้สถาบันการศึกษามีการปรับปรุงแก้ไขให้แล้วเสร็จภายใน ๙๐วันนับแต่วันที่แจ้งให้สถาบันการศึกษาดำเนินการปรับปรุงแก้ไขคณะกรรมการวิชาชีพอาจจะเพิกถอนการรับรองสถาบันการศึกษาหากปรากฏว่าผู้ดำเนินการหรือผู้บริหารสถาบันการศึกษาบริหารสถาบันการศึกษาไม่เป็นไปตามเกณฑ์มาตรฐานการรับรองสถาบันการศึกษาเมื่อคณะกรรมการวิชาชีพได้เพิกถอนการรับรองสถาบันการศึกษาใดแล้วให้แจ้งสถาบันการศึกษาทราบภายใน๙๐ วันนับแต่วันเพิกถอนการรับรองสถาบันการศึกษากรณีการถูกเพิกถอนการรับรองสถาบันการศึกษาผู้ดำเนินการหรือผู้บริหารสถาบันการศึกษามีสิทธิอุทธรณ์เป็นหนังสือต่อคณะกรรมการการประกอบโรคศิลปะภายใน๓๐ วันนับแต่วันที่ได้รับแจ้งการเพิกถอนการรับรองสถาบันการศึกษาข้อ ๑๘ สถาบันการศึกษาที่คณะกรรมการวิชาชีพได้ให้การรับรองสถาบันการศึกษาก่อนวันที่ประกาศนี้มีผลใช้บังคับให้ถือว่าสถาบันการศึกษานั้นได้รับรองตามประกาศนี้ต่อไปจนกว่าจะสิ้นสุดระยะเวลาที่คณะกรรมการวิชาชีพได้ให้การรับรองหากสถาบันการศึกษาใดจัดการศึกษาไม่เป็นไปตามประกาศฉบับนี้ ให้สถาบันการศึกษานั้นปรับปรุงให้เป็นไปตามประกาศฉบับนี้ให้แล้วเสร็จภายใน ๑ ปีนับแต่วันที่ประกาศนี้มีผลใช้บังคับโดยยื่นขอปรับปรุงสถาบันการศึกษาให้เป็นไปตามเกณฑ์การรับรองสถาบันการศึกษาในหมวด๒หมวด๔การรับรองสถาบันการศึกษาในต่างประเทศ ข้อ ๑๙ ผู้ที่มีความประสงค์จะไปศึกษาระดับปริญญาตรีสาขาการแพทย์แผนจีนในต่างประเทศให้ยื่นหลักสูตรล่วงหน้าไม่น้อยกว่า๑๘๐ วันเพื่อขอรับการรับรองสถาบันการศึกษาตามแบบการรับรองสถาบันการศึกษาในต่างประเทศที่กำหนดแนบท้ายและให้คณะกรรมการวิชาชีพพิจารณารับรองให้เรียบร้อยก่อนที่จะเดินทางไปศึกษาภายในระยะเวลา ๕ ปีก่อนประกาศนี้ใช้บังคับให้ผู้ที่สำเร็จการศึกษาจากสถาบันการศึกษาในต่างประเทศที่คณะกรรมการวิชาชีพยังมิได้ให้การรับรองให้ผู้สำเร็จการศึกษาจากต่างประเทศยื่นหลักสูตรการศึกษาของสถาบันการศึกษาจากต่างประเทศ และผลการศึกษาตลอดหลักสูตรต่อคณะกรรมการวิชาชีพเพื่อพิจารณาให้การรับรองทั้งนี้ สถาบันการศึกษาในต่างประเทศนั้นจะต้องผ่านการรับรองมาตรฐานการศึกษาโดยหน่วยงานที่ควบคุมมาตรฐานการศึกษาของประเทศนั้นๆคณะกรรมการวิชาชีพจะพิจารณาให้การรับรองสถาบันการศึกษาของต่างประเทศตามเกณฑ์มาตรฐานการรับรองสถาบันการศึกษาการแพทย์แผนจีนที่มีมาตรฐานเทียบเท่าหลักสูตร๕ ปี ของคณะกรรมการวิชาชีพ เป็นรายบุคคลสถาบันการศึกษาของต่างประเทศจะต้องมีการจัดการเรียนการสอนหลักสูตรการแพทย์แผนจีนตามเกณฑ์มาตรฐานหลักสูตรการแพทย์แผนจีนและผ่านการรับรองสถาบันการศึกษาโดยหน่วยงานที่ควบคุมมาตรฐานการศึกษาของประเทศนั้นๆการรับรองสถาบันการศึกษาในต่างประเทศให้เป็นไปตามเกณฑ์และเงื่อนไขตามที่คณะกรรมการวิชาชีพประกาศกำหนดคณะกรรมการวิชาชีพจะพิจารณาให้การรับรองสถาบันการศึกษาของต่างประเทศตามเกณฑ์มาตรฐานหลักสูตรการแพทย์แผนจีนโดยนำข้อ ๑๐ มาบังคับใช้โดยอนุโลมข้อ ๒๐ สถาบันการศึกษาที่ยื่นคำขอการรับรองสถาบันการศึกษาและอยู่ระหว่างการพิจารณาก่อนที่ประกาศนี้มีผลใช้บังคับให้ถือว่าเป็นสถาบันการศึกษาที่อยู่ระหว่างการพิจารณาตามประกาศนี้ข้อ ๒๑ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดประกาศ ณ วันที่ ๙ เมษายน พ.ศ. ๒๕๖๑ธงชัย กีรติหัตถยากรประธานกรรมการวิชาชีพสาขาการแพทย์แผนจีนเอกสารแนบท้าย๑. เกณฑ์มาตรฐานการรับรองสถาบันการศึกษาที่จัดการเรียนการสอนสาขาการแพทย์แผนจีนดูข้อมูลจากภาพกฎหมาย)พัชรภรณ์/จัดทำ๒๕มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๗ ง/หน้า ๗/๒๓ พฤษภาคม ๒๕๖๑